ครม. นัดประชุมรูปแบบวีดีโอคอนเฟอเรนซ์ และมีรัฐมนตรีบางส่วนต้องกักตัว หลัง โควิด-19 แพร่ระบาดในกลุ่มคลัสเตอร์สถานบันเทิง
การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม แต่มีการปรับรูปแบบเป็นการประชุมแบบวีดีโอคอนเฟอเรนซ์ เพื่อให้เป็นไปตามมาตรการป้องกันการแพร่ระบาดของโรคโควิด-19 ภายหลังมีการแพร่ระบาดของกลุ่มคลัสเตอร์สถานบันเทิง ซึ่งกระจายไปหลายจังหวัด ประกอบกับมีรัฐมนตรีบางส่วนพี่ต้องกักตัว 14 วัน เช่น นายวิษณุ เครืองาม รองนายกรัฐมนตรี นายศักดิ์สยาม ชิดชอบ รัฐมนตรีว่าการกระทรวงคมนาคม และนางสาวตรีนุช เทียนทอง รัฐมนตรีว่าการกระทรวงศึกษาธิการ ทั้งนี้คาดว่าที่ประชุมอาจมีการหารือถึงมาตรการป้องกันการแพร่ระบาดของโรคโควิด-19 เนื่องจากใกล้ถึงช่วงเทศกาลสงกรานต์สำหรับวาระที่น่าสนใจคือ ศูนย์อำนวยการความปลอดภัยทางถนน หรือ ศปถ. เสนอแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2564สภาพัฒนาการเศรษฐกิจและสังคมแห่งชาติ เสนอกรอบแผนพัฒนาเศรษฐกิจและสังคมแห่งชาติฉบับที่ 13กระทรวงพัฒนาสังคมและความมั่นคงของมนุษย์ เสนอพิจารณาการกู้เงินเพื่อใช้ในกิจการของสำนักงานธนานุเคราะห์ ประจำปีงบประมาณ 2564 จำนวน 500 ล้านบาทกระทรวงคมนาคม ขอรับการจัดสรรงบประมาณรายจ่ายประจำปีงบประมาณ 2564 งบกลางรายการเงินสำรองจ่าย เพื่อกรณีฉุกเฉินหรือจำเป็น วงเงินกว่า 700 ล้านบาท เพื่อฟื้นฟูโครงสร้างพื้นฐานที่ได้รับความเสียหาย จากอุทกภัยในพื้นที่ภาคใต้ 4 จังหวัด ของกรมทางหลวงและกรมทางหลวงชนบทกระทรวงการคลัง เสนอร่างกฎกระทรวงกําหนดพิกัดอัตราภาษีสรรพสามิต